CELEX: 52018PC0571
Language: et
Date: 2018-08-06
Title: Ettepanek: NÕUKOGU OTSUS millega kehtestatakse Euroopa Liidu seisukoht ühelt poolt Ghana ning teiselt poolt Euroopa Ühenduse ja selle liikmesriikide vahel sõlmitud vahepealse majanduspartnerluslepinguga loodud majanduspartnerluslepingu komitees Horvaatia Vabariigi Euroopa Liiduga ühinemisega seoses vastuvõetava otsuse kohta

EUROOPA KOMISJON
            Brüssel,6.8.2018
            COM(2018) 571 final
            2018/0301(NLE)
            Ettepanek:
            NÕUKOGU OTSUS
            millega kehtestatakse Euroopa Liidu seisukoht ühelt poolt Ghana ning teiselt poolt Euroopa Ühenduse ja selle liikmesriikide vahel sõlmitud vahepealse majanduspartnerluslepinguga loodud majanduspartnerluslepingu komitees Horvaatia Vabariigi Euroopa Liiduga ühinemisega seoses vastuvõetava otsuse kohta
            
               
         
         
            
               SELETUSKIRI
            
            
               1.ETTEPANEKU TAUST
            
            
               
                  Lisatud ettepanekus käsitletakse Euroopa Liidu (edaspidi „liit“) seisukohta käsitleva otsuse vastuvõtmist. Kõnealune seisukoht võetakse seoses sellega, et ühelt poolt Ghana ning teiselt poolt Euroopa Ühenduse ja selle liikmesriikide vahel sõlmitud vahepealse majanduspartnerluslepinguga (edaspidi „leping“) loodud majanduspartnerluslepingu komitees võetakse vastu otsus seoses Horvaatia Vabariigi Euroopa Liiduga ühinemisega.
               
               
                  2.
                        ETTEPANEKU TAUST
               
               
                  2.1.
                        Ghana ja ELi vaheline vahepealne majanduspartnerlusleping 
               
               
                  Ühelt poolt Ghana ning teiselt poolt Euroopa Ühenduse ja selle liikmesriikide vahel sõlmitud lepingu
                     1
                   eesmärk oli luua esialgne raamistik täiemahulise majanduspartnerluslepingu sõlmimiseks kooskõlas Cotonou lepinguga. Lepingut on ajutiselt kohaldatud alates 15. detsembrist 2016.
               
               
                  2.2.
                        Majanduspartnerluslepingu komitee
               
               
                  Majanduspartnerluslepingu komitee on lepingu eri osapooli hõlmav institutsiooniline organ. Lepingu artiklis 73 on sätestatud, et majanduspartnerluslepingu komitee vastutab kõikide kõnealuse lepingu reguleerimisalasse jäävate valdkondade haldamise ning kõigi lepingus nimetatud ülesannete täitmise eest. Majanduspartnerluslepingu komitee teeb otsuseid konsensuse alusel. Ghana-ELi majanduspartnerluslepingu komitee toimimist reguleeritakse komitee töökorraga, milles lepinguosalised leppisid kokku majanduspartnerluslepingu komitee esimesel kohtumisel 2018. aasta jaanuaris.
               
               
                  2.3.
                        Majanduspartnerluslepingu komitee kavandatud akt
               
               
                  Majanduspartnerluslepingu komitee peaks oma [kuupäeval] toimuval teisel koosolekul võtma vastu otsuse seoses Horvaatia Vabariigi Euroopa Liiduga ühinemisega (edaspidi „kavandatud akt“).
               
               
                  Vastavalt lepingu artiklile 77 võib majanduspartnerluslepingu komitee teha otsuse mis tahes ülemineku- või muutmismeetmete kohta, mida võib olla vaja uute liikmesriikide liiduga ühinemise korral.
               
               
                  Kavandatud akti eesmärk on teha lepingus muudatused seoses Horvaatia Vabariigi Euroopa Liiduga ühinemisega.
               
               
                  Kõnealune kavandatud akt muutub lepinguosaliste jaoks siduvaks vastavalt lepingu artikli 77 lõikele 3, milles on sätestatud, et „lepinguosalised vaatavad läbi mõju, mida uute liikmesriikide ühinemine avaldab käesolevale lepingule. Majanduspartnerluslepingu komitee võib võtta vajalikke üleminekumeetmeid või teha vajalikke muudatusi.“
               
               
                  3.
                        ELi NIMEL VÕETAV SEISUKOHT
               
               
                  Horvaatia Vabariik ühines Euroopa Liiduga 1. juulil 2013. Lepingu artikli 77 lõikes 2 esitatud ühinemisklauslis on sätestatud, et kui Horvaatia lepinguga ühineb, peab ta andma hoiule lepinguga ühinemise akti. Horvaatia andis lepinguga ühinemise akti Euroopa Liidu Nõukogu peasekretariaati hoiule 22. märtsil 2017. Et teha ühinemisest tulenevaid vajalikke muudatusi, on liikmesusklauslis ette nähtud majanduspartnerluslepingu komitee otsuse vastuvõtmine.
               
               
                  Seega tuleb liidul määrata kindlaks seisukoht, mis võetakse seoses majanduspartnerluslepingu komitees vastuvõetava otsusega, milles käsitletakse Horvaatia Vabariigi lepinguga ühinemisest tulenevaid vajalikke muudatusi.
               
               
                  Kavandatud nõukogu otsusel on lisa, milles on esitatud majanduspartnerluslepingu komitee tehtava otsuse eelnõu. 
               
               
                  Lepingut kohaldatakse ühelt poolt nende territooriumide suhtes, kus kohaldatakse Euroopa Liidu lepingut nimetatud aluslepingus sätestatud tingimustel, ning teiselt poolt Ghana territooriumi suhtes. 
               
               
                  4.
                        ÕIGUSLIK ALUS
               
            
         
         
            
               
                  4.1.
                        Menetlusõiguslik alus
               
               
                  4.1.1.
                        Põhimõtted
               
               
                  Euroopa Liidu toimimise lepingu artikli 218 lõikes 9 on ette nähtud otsused, millega „kehtestatakse lepingus sätestatud organis liidu nimel võetavad seisukohad, kui asjaomasel organil tuleb vastu võtta õigusliku toimega akte, välja arvatud õigusaktid, millega täiendatakse või muudetakse lepingu institutsioonilist raamistikku.“
               
               
                  Mõiste „õigusliku toimega aktid“ hõlmab akte, millel on õiguslik toime kõnealust menetlust hõlmava rahvusvahelise õiguse normide alusel. Siia hulka kuuluvad ka sellised õiguslikud vahendid, mis ei ole rahvusvahelise õiguse kohaselt siduvad, kuid mis „võivad mõjutada otsustavalt liidu seadusandja vastu võetud õigusaktide sisu“
                     2
                  .
               
               
                  4.1.2.
                        Kohaldamine käesoleval juhul
               
               
                  Majanduspartnerluslepingu komitee on lepinguga loodud organ, kelle ülesanne on lepingut rakendada.
               
               
                  Lepingu artiklis 77 on sätestatud, et majanduspartnerluslepingu komitee võib teha otsuse lepingu üleminekumeetmete või vajalike muudatuste kohta , kui Euroopa Liiduga ühineb mõni uus riik.
               
               
                  Akt, mis majanduspartnerluslepingu komiteel tuleb vastu võtta, on õigusliku toimega akt. Kavandatud akt on vastavalt lepingu artiklile 77 siduv rahvusvahelise õiguse alusel, sest sellega muudetakse rahvusvahelist lepingut, mis on juba liidu jaoks siduv.
               
               
                  Kavandatava aktiga ei täiendata ega muudeta lepingu institutsioonilist raamistikku.
               
               
                  Seega on kavandatava otsuse menetlusõiguslik alus Euroopa Liidu toimimise lepingu artikli 218 lõige 9.
               
               
                  4.2.
                        Materiaalõiguslik alus 
               
               
                  4.2.1.
                        Põhimõtted
               
               
                  ELi toimimise lepingu artikli 218 lõike 9 kohase otsuse materiaalõiguslik alus sõltub eelkõige selle kavandatava akti eesmärgist ja sisust, mida liidu nimel võetav seisukoht puudutab. Kui kavandatava aktiga taotletakse kahte eesmärki või reguleeritakse kahte valdkonda ning üht neist eesmärkidest või valdkondadest võib pidada primaarseks, samas kui teine on kõrvalise tähtsusega, peab Euroopa Liidu toimimise lepingu artikli 218 lõike 9 kohasel otsusel olema üksainus materiaalõiguslik alus, st peamise või ülekaaluka eesmärgi või valdkonna tõttu nõutav õiguslik alus.
               
               
                  4.2.2.
                        Kohaldamine käesoleval juhul
               
               
                  Kavandatud akti eesmärk ja sisu on eelkõige seotud kaubanduse ja kaubandusega seotud küsimustega. Seega on kavandatava otsuse materiaalõiguslik alus Euroopa Liidu toimimise lepingu artikkel 207.
               
               
                  4.3.
                        Järeldus
               
               
                  Nõukogu otsuse õigusliku alus on ELi toimimise leping, eriti selle artikkel 207 koostoimes artikli 218 lõikega 9. 
               
               
                  5.
                        KAVANDATUD AKTI AVALDAMINE
               
            
            
               Kuna majanduspartnerluslepingu komitee otsusega muudetakse lepingut, tuleks see otsus selle vastuvõtmise järel avaldada Euroopa Liidu Teatajas.
            
            
               2018/0301 (NLE)
            
         
         
            
               Ettepanek:
            
            
               NÕUKOGU OTSUS
            
            
               millega kehtestatakse Euroopa Liidu seisukoht ühelt poolt Ghana ning teiselt poolt Euroopa Ühenduse ja selle liikmesriikide vahel sõlmitud vahepealse majanduspartnerluslepinguga loodud majanduspartnerluslepingu komitees Horvaatia Vabariigi Euroopa Liiduga ühinemisega seoses vastuvõetava otsuse kohta
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artiklit 207 ja artikli 218 lõiget 9,
            
            
               võttes arvesse ühelt poolt Ghana ning teiselt poolt Euroopa Ühenduse ja selle liikmesriikide vahelist vahepealset majanduspartnerluslepingut
                  3
                (edaspidi „leping“),
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Lepingut kohaldatakse ajutiselt alates 15. detsembrist 2016.
            
            
               (2)Horvaatia Vabariigi Euroopa Liiduga (edaspidi „liit“) ühinemist käsitlev leping allkirjastati 9. detsembril 2011 ning see jõustus 1. juulil 2013. 
            
            
               (3)Horvaatia Vabariik ühines lepinguga 8. novembril 2017, mil ta andis hoiule ühinemisakti.
            
            
               (4)Vastavalt lepingu artiklile 77 võib majanduspartnerluslepingu komitee teha otsuse mis tahes muutmismeetmete kohta, mida võib olla vaja uute liikmesriikide liiduga ühinemise korral.
            
            
               (5)On asjakohane määrata kindlaks liidu seisukoht seoses majanduspartnerluslepingu komitees [kuupäev] vastu võetava otsusega, milles käsitletakse Horvaatia Vabariigi liiduga ühinemise tagajärjel lepingus tehtavaid vajalikke muudatusi,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               Ühelt poolt Ghana ning teiselt poolt Euroopa Ühenduse ja selle liikmesriikide vahel sõlmitud vahepealse majanduspartnerluslepinguga loodud majanduspartnerluslepingu komitee [kuupäeval] toimuval aastakoosolekul vastuvõetavat otsust käsitlev liidu seisukoht põhineb majanduspartnerluslepingu komitee otsuse eelnõul, mis on lisatud käesoleval otsusele.
            
            
               Artikkel 2
            
            
               Majanduspartnerluslepingu komitee otsus avaldatakse pärast vastuvõtmist Euroopa Liidu Teatajas.
            
            
               Artikkel 3
            
            
               Käesolev otsus on adresseeritud komisjonile.
            
         
         
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        ELT L 287, 21.10.2016, lk 3-319.
               
               
                  
                     (2)
                  
                        Euroopa Kohtu 7. oktoobri 2014. aasta otsus kohtuasjas Saksamaa vs. nõukogu, C-399/12, ECLI:EU:C:2014:2258, punktid 61–64.
               
               
                  
                     (3)
                  
                        ELT L 287, 21.10.2016, lk 1-2.
               
            
      
    ---documentbreak--- 
      
         
               EUROOPA KOMISJON
            Brüssel,6.8.2018
            COM(2018) 571 final
            LISA
            järgmise dokumendi juurde:
            Ettepanek: Nõukogu otsus,
            millega kehtestatakse Euroopa Liidu seisukoht ühelt poolt Ghana ning teiselt poolt Euroopa Ühenduse ja selle liikmesriikide vahel sõlmitud vahepealse majanduspartnerluslepinguga loodud majanduspartnerluslepingu komitees Horvaatia Vabariigi Euroopa Liiduga ühinemisega seoses vastuvõetava otsuse kohta
            
               
         
         
            
               LISA
            
            
               Eelnõu:
            
            
               Ühelt poolt Ghana ning teiselt poolt Euroopa Ühenduse ja selle liikmesriikide vahelise vahepealse majanduspartnerluslepinguga loodud
            
            
               MAJANDUSPARTNERLUSLEPINGU KOMITEE OTSUS nr .../2018,
            
            
               [kuupäev],
            
            
               seoses Horvaatia Vabariigi Euroopa Liiduga ühinemisega
            
            
               MAJANDUSPARTNERLUSLEPINGU KOMITEE,
            
            
               võttes arvesse ühelt poolt Ghana ning teiselt poolt Euroopa Ühenduse ja selle liikmesriikide vahelist vahepealset majanduspartnerluslepingut (edaspidi „leping“), millele kirjutati alla 28. juulil 2016 Brüsselis ja mida kohaldatakse ajutiselt alates 15. detsembrist 2016, eriti selle artikleid 76, 77 ja 81,
            
            
               võttes arvesse Horvaatia Vabariigi Euroopa Liiduga ühinemise lepingut ja majanduspartnerluslepinguga ühinemise akti, mille Horvaatia Vabariik andis hoiule 8. novembril 2017,
            
            
               ning arvestades järgmist:
            
            
               (1)Lepingut kohaldatakse ühelt poolt nende territooriumide suhtes, kus kohaldatakse Euroopa Liidu toimimise lepingut, nimetatud aluslepingus sätestatud tingimustel, ning teiselt poolt Ghana territooriumi suhtes.
            
            
               (2)Vastavalt lepingu artiklile 77 võib majanduspartnerluslepingu komitee teha otsuse mis tahes muutmismeetmete kohta, mida võib olla vaja uute liikmesriikide liiduga ühinemise korral,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               Horvaatia Vabariik kui lepingu üks osaline võtab nagu teisedki liidu liikmesriigid vastu ja teadmiseks lepingu, selle lisade ja protokollide ning lisatud deklaratsioonide tekstid.
            
            
               Artikkel 2
            
            
               Lepingut muudetakse järgmiselt. Artikkel 81 asendatakse järgmisega: 
            
            
               „Artikkel 81
            
            
               Autentsed keeled
            
         
         
            
               Käesolev leping on koostatud kahes eksemplaris bulgaaria, eesti, hispaania, hollandi, horvaadi, inglise, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi ja ungari keeles, kusjuures kõik nimetatud tekstid on võrdselt autentsed.“
            
            
               Artikkel 3
            
            
               Euroopa Liit edastab Ghana Vabariigile lepingu horvaadikeelse versiooni.
            
            
               Artikkel 4
            
            
               Lepingu sätteid kohaldatakse kaupade suhtes, mida eksporditakse Ghana Vabariigist Horvaatia Vabariiki või Horvaatia Vabariigist Ghana Vabariiki ja mis vastavad sellistele päritolureeglitele, mis kehtivad lepinguosaliste territooriumil, ning mis 15. detsembril 2016 olid teel või ajutiselt ladustatud mõnes Ghana Vabariigis või Horvaatia Vabariigis asuvas tollilaos või vabatsoonis.
            
            
               Lõikes 1 osutatud juhtudel on lubatud sooduskohtlemine tingimusel, et importiva riigi tolliasutusele esitatakse nelja kuu jooksul alates käesoleva otsuse jõustumise kuupäevast päritolutõend, mille eksportiva riigi tolliasutus on tagasiulatuvalt väljastanud.
            
            
               Artikkel 5
            
            
               Ghana Vabariik kohustub mitte esitama nõudeid, taotlusi ega esildisi ega muutma ega tühistama kontsessioone vastavalt GATTi 1994 artiklitele XXIV (6) ja XXVIII või GATSi artiklile XXI Horvaatia Vabariigi ühinemisega Euroopa Liiduga seoses.
            
            
               Artikkel 6 
            
            
               Käesolev otsus jõustub selle allakirjutamise päeval.
            
            
               Otsuse artikleid 3 ja 4 kohaldatakse alates 15. detsembrist 2016.
            
            
               xxx, ...
            
            
                     
                        Ghana Vabariigi nimel 
                     
                  
                  
                     
                        Euroopa Liidu nimel